ТИМУР РЫСПЕКОВ МАТЕМАТИК-ПРОГРАММИСТ
NASA ЖӘНЕ MICROSOFT ХАЛЫҚАРАЛЫҚ ЖАРЫСТАРЫНЫҢ ЖЕҢІМПАЗЫ
РОБОТТЫ АҚЫЛДЫ БАСҚАРУ
Роботтың келесі негізгі элементтерінің бірі - оны басқару, роботқа біз қалай сигналдарды жібереміз.
Оны басқару құралдары әр түрлі: Bluetooth-модулін, Wi-Fi-модулін, радио және басқа да модульдерді пайдалануға болады.
Кішкентай ара-қашықтықтарға ең тиімдісі Wi-Fi модулі болып табылады. Ара-қашықтығы ұзын болса, тиімдісі – радио-модуль.
Егер де сіз роботты әлемнің кез келген бұрышынан басқарғыңыз келсе, онда Wi-Fi-модульдерді пайдаланған дұрыс.
Wi-Fi-модульдердің бір кемшілігі – байланыс таратудың каналын жауып тастауы мүмкін,
ал Bluetooth көбіне екі жақты байланыс, яғни пайдаланушымен бір ғана байланысты қолдайды, Wi-Fi шектеусіз қосылулар санына ие.
Сіз бөтен IP-адрестерден түрлі бұғаттау қойсаңыз болады, алайда ол роботпен ара-қатынасуды қиындатады және радио-модульдер осы жағдайда тиімдірек болады.
Сонымен қатар, сіз GPS, ГЛОНАСС қолдауы бар GSM-модульдерді пайдалануыңызға болады.
GSM-модульдер каналдары уақыт (TDMA) және жиілікпен (FDMA) бөлінген цифрлы мобильді ұялы байланыс
жаһандық стандарты арқылы бергіштермен байланыс қызметін атқарады. Кейбір модульдерде GPS және Глонасс қолдаулары бар.
Роботтардың тек қана беткейлерде ғана жұмыс істеу мәселесі де бар. Осылайша GPS және Глонасс түрлі жер асты деңгейлерін, сонымен қатар
ғимараттардағы бетонның қалың қабаттарын қолдай алмайды, яғни сіздің роботыңыз ондай жерлерде басқаруға келмейді.
GPS – әлемдік WGS 84 координаттар жүйесінде қашықтықты, уақытты өлшеумен және орналасуды анықтаумен қамтамасыз ететін бағыттаудың серіктік жүйесі.
ГЛОНАСС – бүгінгі таңда толыққанды қызмет етуші екі жаһандық серіктік бағыттау жүйесінің бірі, бағыттаудың ресейлік серіктік жүйесі.
Сонымен бірге, роботпен әрекеттесуді оңтайландыру үшін неше түрлі бағдарламалық шешімдерді пайдалану қажет,
яғни, роботқа дәл қазір қандай шешімдер жасау керектігін бағдарламалаудың орнына роботпен әрекеттесу үшін интерпретациялық командаларды құрастырған абзал.
Роботтың бағдарламалық жасақтамасын ақылды етіп жасағанша, роботты басқаруды ақылды етіп жасаған жөн.
Сондай жағдайда сіз, біріншіден, бірнеше роботтармен әрекеттесуді оңтайландырасыз, демек, сіздің командалық орталығыңыз роботқа тікелей
бейімделе отырып, әртүрлі командаларды орындайтын 5 роботты бірден басқара аласыз.
Роботтың бір процессорында тек қана 8 килобайт жедел жадтау құрылғысы бар, ол өңдеуге қажетті ақпараттың өте аз бөлігін сақтай алады деген сөз,
ал ақылды командалық орталықты пайдалану дәл сол мәселені шешуге көмектеседі.
Қазіргі кезде сіздердің компьютерларыңызда негізінен 4 ГБ және одан жоғары ЖЖҚ бар. Ал кәсіби жүйелерде 128 ГБ болуы да мүмкін.
Ол дегеніміз бір ядролық процессорларда пайдаланатыннан миллион есе көп, яғни, ақылды командалық орталықтар бір ғана жай ноутбук арқылы
логикалық жұмыстарды шешуге аса қиналмай-ақ әлемнің әрбір бөлігінен роботтарды басқара алады.
Роботтың өзінде ақылды бағдарламалық жасақтаманы орнатқаннан гөрі ақылды басқару мен роботпен әрекеттесу ұйымдастырған дұрыс.
Сіз, әрине, бір роботқа бірнеше процессорлар қоса аласыз. Алайда, оның салдары келесідей: роботтың әртүрлі бөліктерімен әрекеттесу
хаттамаларын жазып отыру қажет болады. Ол да жұмысты біраз қиындатады.
Әртүрлі процессорларда қолданылатын стандартты конвейерлік әдіс роботтың бір-біріне тәуелсіз бөліктерін оңтайлы түрде қосуға мүмкіндік бермейді.
Сізде бір тұғырнамадағы бірнеше роботтардың болуы сияқты мәселе туындауы мүмкін. Сондықтан ақпаратты өңдеу үшін негізгі сервермен
әрекеттесетін бір микроконтроллердағы 1 процессорды пайдаланған дұрыс.
Ақпаратты өңдеу үшін негізгі сервермен әрекеттесетін 1 микроконтроллердағы 1 процессорды пайдаланған дұрыс.
Мұндай шешімдерді IoT-құралдардың өндірушілері пайдаланады.
IoT-құралдар орыс тіліне аударғанда «заттар интернеті», 2019 жылда келешегі бар нарықтардың бірі болып табылады.
ЗАТТАР ИНТЕРНЕТІ – бір-бірімен немесе қоршаған ортамен әрекеттесу үшін
орнатылған технологиялармен қамтылған физикалық құралдардың («заттардың») есептеу желісі концепциясы.
Концепция экономикалық және әлеуметтік үрдістерді қайта құра алатын кұбылыстар желісін ұйымдастыруды қарастырады.
Ол әрекет және операция бөліктерінен адамның қатысу қажеттілігін қарастырмайды.
Ақылды үй әртүрлі шешімдерінің өндірушілері қазір стандартты механикалық шешімдерден қауіпсіз байланыстар және жеке хаттама
аралық байланыстарға орай қолайлы серверлермен байланысы бар IoT шешімдерге ауысуда.
Болашақта бұл саланы 4.0.индустриясына енгізу жоспары бар. IoT-құралдардың түрлі хаттамалары роботтарда қолдануға болады.
Заманауи робботтар бұрынғы кейпінен гөрі қазір көбіне IoT-құралдарды еске түсіреді.
IоT-құралдардың қарапайым робботтан негізгі айырмашылығы:IoT-құралдың басқа құралдарға қосыла алуы және бір-бірімен ақпарат алмаса отырып,
құралдардың желісін құрай алуы, әртүрлі логистика ұйымдастыруы болып табылады.
Мысалға, қазір Канадада IKEA құрастырған арнайы жүйелер қолданылады. Әртүрлі көліктің жүруі, логистика және сол логистикаға қатысты түрлі төлемдер,
яғни роботтар ақпаратты жинайды, оны орталық сервер арқылы өңдейді және содан кейін барып қана жүйелік талдаушылар арнайы нейронды
желілерін пайдалана отырып қызметкерлер штатын қашан өсіру керектігін, белгілі бір фабриканың көлемін қашан ұлғайту керектігін,
сонымен қатар қай уақытта тауар алып қою керектігін анықтайды, яғни, барлық тауар айналымын бақылау үшін толыққанды автоматталған.
Amazon компаниясы болса, барлық қызметкерлерін мини-роботтарға ауыстырған, ал Америка және басқа да кейбір елдерде
Amazon GO дүкендерінде жұмыс істейтін бухгалтерлер, сатушылар және жүк тасушылар - барлық қызметкерлерді IoT жүйесін пайдаланатын мини-роботтарға алмастырған.
ЗАМАНАУИ РОБОТ – АВТОМАТТАНДЫРУ, СОНЫМЕН ҚАТАР ТҮРЛІ ҚЫЗМЕТТЕРДІҢ ӨНІМДІЛІГІ МЕН САПАСЫН КӨТЕРУ ҚҰРАЛЫ.